钦定古今图书集成/明伦汇编/氏族典/第328卷 > 刘胥
## 钦定古今图书集成/明伦汇编/氏族典/第328卷 > 刘胥

按《汉书广陵厉王胥传》：“广陵厉王胥，壮大，好倡乐逸
游，力扛鼎空，手搏熊彘猛兽，动作无法度，故终不得
为汉嗣。宣帝即位，封胥四子圣、曾、宝、昌皆为列侯，又
立胥小子弘为高密王。始昭帝时，胥见上年少无子，
有觊欲心。而楚地巫鬼胥迎女巫李女须，使下神祝
诅。及宣帝立，复令女须祝诅如前闻汉立太子，乃止”
不诅。后胥子南利侯宝坐杀人夺爵，还归广陵，与胥
姬左修奸，事发觉，弃市。相胜之奏夺王射陂草田以
赋贫民，胥复使巫祝诅，如前祝诅，事觉，以绶自绞死。
天子加恩，赦王诸子皆为庶人。赐谥曰厉王，国除。后
七年，元帝复立胥太子霸为孝王，十三年薨。子共王
意嗣，三年薨。子哀王护嗣，十六年薨，无子，绝后六年，
成帝复立孝王子守为靖王，二十年薨。子宏嗣，王莽
时绝。初，高密哀王弘本始元年以广陵王胥少子立，
九年薨。子顷王章嗣，三十三年薨。子怀王宽嗣，十一
年薨。子慎嗣，王莽时绝。